കത്തോലിക്കാ സഭയ്ക്ക് കേന്ദ്രസര്ക്കാര് നല്കുന്ന പ്രാധാന്യമാണ് മോദിമാര്പാപ്പ കൂടിക്കാഴ്ച വി മുരളീധരന് കണ്ണൂര് കത്തോലിക്കാ സഭയ്ക്ക് കേന്ദ്രസര്ക്കാര് നല്കുന്ന പ്രാധാന്യമാണ് പ്രധാനമന്ത്രി നരേന്ദ്ര മോദിയും മാര്പാപ്പയും തമ്മിലെ കൂടിക്കാഴ്ചയിലൂടെ വ്യക്തമാകുന്നതെന്ന് കേന്ദ്രമന്ത്രി വി മുരളീധരന്.ഇരുവരും തമ്മിലുള്ള കൂടിക്കാഴ്ച സമാധാനത്തിന്റെ സന്ദേശമാണ് ലോകത്തിനു നല്്കുന്നതെന്നും അദ്ദേഹം പറഞ്ഞു. ലോക സമാധാനത്തിനും സഹവര്ത്തിത്വത്തിനും വേണ്ടി പ്രവര്ത്തിക്കുന്ന രണ്ട് നേതാക്കളുടെ കൂടിക്കാഴ്ച. ലോകത്തിലെ ഏറ്റവും വലിയ ജനാധിപത്യ രാജ്യത്തിന്റെ തലവനും, ഏറ്റവും വലിയ വിശ്വാസസമൂഹത്തിന്റെ തലവനും തമ്മിലുള്ള കൂടിക്കാഴ്ചയാണ് നടന്നതെന്നും വി മുരളീധരന് മാധ്യമങ്ങളോട് പറഞ്ഞു. വിദേശകാര്യമന്ത്രി എസ് ജയ്ശങ്കര്, ദേശീയ സുരക്ഷാ ഉപദേഷ്ടാവ് അജിത് ഡോവല് തുടങ്ങിയവരും പ്രധാനമന്ത്രിക്കൊപ്പം ഉണ്ടായിരുന്നു. മാര്പാപ്പയെ വത്തിക്കാനില് സന്ദര്ശിക്കുന്ന അഞ്ചാമത്തെ ഇന്ത്യന് പ്രധാനമന്ത്രിയാണ് മോദി. 1955 ജൂണില് ജവഹര്ലാല് നെഹ്റുവാണ് മാര്പാപ്പയെ ആദ്യമായി സന്ദര്ശിച്ചത്. ഇതൊക്കെ ചരിത്രപരമായി ബന്ധപ്പെട്ടിരിക്കുന്നുവെന്നും മുരളീധരന് കൂട്ടിച്ചേര്ത്തു.